Barcelona fiton Ligën e Kampionëve te futbollistet
Barcelona ka dominuar finalen për ta fituar Ligën e Kampionëve për futbolliste. Finalja e edicionit 2020/2021 u luajt të dielën mbrëma në Goteborg të Suedisë.
U takuan Chelsea dhe Barcelona, ndërsa ekipi spanjoll fitoi 4:0. Barça i dha fund dilemës së fituesit që në pjesën e parë. Leupolz shënoi autogol, Alexia realizoi penallti, ndërsa nga një gol e shtuan Bonmati dhe Graham Hansen.
Për Barcelonën është titulli i parë i kampionit. Barcelona bëhet ekipi i parë spanjoll që fiton titullin e po ashtu skuadra e parë që fiton Championsin te futbollistët dhe futbollistet.
© KOHA. Të gjitha të drejtat janë të rezervuara.